b'\n_START_ARTICLE_\n\xc5\xa0elestenje\n_START_PARAGRAPH_\n\xc5\xa0elestenje je slovenski celove\xc4\x8derni igrani film, 2002._NEWLINE_Celove\xc4\x8derni prvenec re\xc5\xbeiserja Janeza Lapajneta, dolg 90 minut je nastal v produkciji Triglav filma, Ljubljana (zdaj Dom\xc5\xbeale) in koprodukciji VPK, Ljubljana. Prvi\xc4\x8d je bil javno predvajan 29. marca 2002, v Slovenski kinoteki, v Ljubljani ((p)osebna premiera), televizijska primera pa je bila na programu YLE, na Finskem, leta 2004. Snemanje filma je potekalo od 1. do 15. julija 2001 v Beli krajini. \xc5\xa0elestenje je poleg Razrednega sovra\xc5\xbenika (2013), ki je prav tako nastal pod okriljem Triglav filma, edini film, ki se je v dosedanji zgodovini Festivala slovenskega filma oven\xc4\x8dal tako z vesno za najbolj\xc5\xa1i film kot z nagradama kritikov in ob\xc4\x8dinstva.'